Shalom ja hyvää iltaa! Tässä TV7-uutiset Jerusalemista.
Uutisotsikoissa tänään: -
Gazan palestiinalaiset -
jatkoivat jälleen viikoittaisia mielenosoituksiaan.
Useita yhteenottoja sattui Gazan ja Israelin raja-aidalla.
Iranin korkein johtaja, ajatollah Khamenei määräsi, -
että Iranin asevoimia on vahvistettava vihollisten "pelottamiseksi tiehensä", -
kun jännitys Iranin, USA:n, Israelin ja Saudi-Arabian välillä on kiristynyt.
Venäjä ja Syyrian hallinto aloittivat jälleen kiivaat ilmaiskut -
islamistikapinallisten kohteisiin Luoteis-Syyrian Idlibissä ja Hamassa, -
kun Turkin, Iranin ja Venäjän presidentit eivät saaneet aikaiseksi -
tulitaukoa, joka olisi estänyt Venäjän tukeman hyökkäyksen.
Muutaman viikon rauhallisemman jakson jälkeen -
Gazan palestiinalaiset jatkoivat jälleen jokaperjantaisia protestejaan.
Gazan ja Israelin rajalla sattui useita yhteenottoja.
Mellakoitsijat vierittivät palavia renkaita -
ja heittivät kiviä raja-aidalla vartioineita israelilaissotilaita kohti.
Israelin armeija sanoi, että jotkut palestiinalaiset heittelivät myös -
palopommeja ja kranaatteja sekä lennättivät polttoleijoja kohti Israelia
tarkoituksenaan sytyttää tulipaloja Israelin maaperällä.
Gazan terveysministeriö väitti -
yhden 17-vuotiaan pojan saaneen surmansa luodeista -
ja 210 mielenosoittajan loukkaantuneen yhteenotoissa.
Israelin puolustusvoimat -
korosti käyttäneensä mellakan- torjuntakeinoja ja toimineensa -
voimankäyttösäännöille perustuvien menettelytapojen mukaisesti.
Lisäksi Israel syytti Gazaa hallitsevaa islamistista Hamasia -
väkivaltaisuuksien tarkoituksellisesta lietsomisesta mielenosoituksissa.
Hamas kiistää asian. Vastauksena väkivaltaisiin rajamellakoihin -
ja Israelin turvallisuusinfrastruktuurin vahingoittamiseen Israelin ilmavoimat-
kertoi iskeneensä kahteen Hamasin tarkkailuasemaan Gazassa.
Trumpin hallinnon odotetaan ilmoittavan päätöksestään -
sulkea PLO:n toimisto Washingtonissa.
USA:n kansallisen turvallisuuden neuvonantajan John Boltonin -
on määrä kertoa asiasta tänään. Bolton korostanee tiedonannossaan, -
että "Trumpin hallinto aikoo sulkea toimiston, koska palestiinalaiset -
kieltäytyvät suorista ja rakentavista neuvotteluista Israelin kanssa".
TV7:n etukäteen näkemän puheen perusteella -
Bolton aikoo myös painottaa, -
että "Yhdysvallat pysyy aina ystävänsä ja liittolaisensa Israelin rinnalla" -
ja tarjoaa Israelille tukeaan kansainvälisissä elimissä, -
kuten Haagin kansainvälisessä rikostuomioistuimessa, -
jossa palestiinalaiset yrittävät nostaa oikeusjuttuja Israelia vastaan.
PLO:n Washingtonin-toimistosta -
ei vastattu heti TV7:n kommenttipyyntöön.
PLO:n toimiston sulkemisen lisäksi -
USA:n ulkoministeriö ilmoitti leikkaavansa 20 miljoonaa dollaria -
Itä-Jerusalemin palestiinalais- sairaaloiden rahoituksesta.
Yhdysvallat on tarkastanut kaikki palestiinalaisille maksamansa tuet -
varmistaakseen, onko varoja käytetty USA:n kansallisten etujen mukaisesti -
ja USA:n veronmaksajia hyödyttävällä tavalla.
Palestiinalaishallinto tuomitsi Trumpin hallinnon -
ja kutsui päätöstä USA:n viimeisimmäksi kiristystoimenpiteeksi.
Palestiinalaispääministerin kanslian tiedotteessa sanottiin: -
"Tämä häpeällinen päätös osoittaa, että Trumpin hallinto -
on siirtynyt harjoittamassaan kiristysmenetelmässä uudelle tasolle."
Lausunnossa myös varoitettiin, -
että Trumpin toimintatapa ei edistä "rauhanrakentamista".
Lausunnon mukaan palestiinalaisia rangaistaan -
vaatimalla heitä luopumaan oikeudestaan itsenäisyyteen, -
mikä "kuuluu heille kansainvälisen lain -
ja YK-lauselmien perusteella siinä missä muillekin kansoille".
Sitten Iraniin: Iranin korkein johtaja, ajatollah Khamenei määräsi, -
että maan asevoimia on vahvistettava vihollisten "pelottamiseksi tiehensä", -
kun jännitys Iranin, USA:n, Israelin ja Saudi-Arabian välillä on kiristynyt.
Iranin armeijan kadettikurssin valmis- tujaisiin osallistunut Khamenei sanoi: -
"Iran ja Iranin kansa ovat vastustaneet Amerikkaa ja osoittaneet siten, -
että jos maa ei säiky uhkauksia ja luottaa omiin voimiinsa, -
se voi pakottaa suurvallat perääntymään ja myös päihittää ne."
Iranin televisio näytti, kun Khamenei seurasi merikadettien harjoituksia -
ja piti videoneuvottelun Adeninlahdella toimivan -
Iranin vallankumouskaartin merivoimien komentajan kanssa.
Adeninlahti johtaa Bab el-Mandebin salmelle, jonka Iran uhkasi sulkea, -
mikäli USA asettaa pakotteita Iranin öljynviennille marraskuun alussa.
Iranin uhkausten jälkeen Yhdysvallat, Nato ja muut Lähi-idän mahtimaat -
varoittivat reagoivansa voimalla, -
jos Iran yrittää sulkea elintärkeän merireitin.
Adeninlahtea pidetään maailman tärkeimpänä öljynkuljetusväylänä.
Sen kautta kulkee päivittäin noin vii- dennes maailmassa käytetystä öljystä.
Vielä Syyriaan: -
Venäjä ja Syyrian hallinto aloittivat jälleen kiivaat ilmaiskut -
islamistikapinallisten kohteisiin Luoteis-Syyrian Idlibissä ja Hamassa, -
kun Turkin, Iranin ja Venäjän presidentit eivät saaneet aikaiseksi -
tulitaukoa, joka olisi estänyt Venäjän tukeman hyökkäyksen.
Presidentit puivat tapaamisessaan Idlibiä uhkaavaa sotilasoperaatiota.
Idlib on viimeinen tärkeä opposition hallussa oleva alue Syyriassa.
Turkin presidentti Erdogan vaati kokouksessa tulitaukoa.
Venäjän presidentti Putinin mukaan tulitauko olisi kuitenkin merkityksetön,
koska se ei kata islamistiryhmiä, joita Assadin hallinto pitää terroristeina.
Iranin presidentti Ruhani väitti, -
että Idlibin terroristiryhmien kaksi päätukijaa ovat Yhdysvallat ja Israel.
Hän vakuutti Iranin jatkavan Syyrian hallinnon tukemista -
"läntistä uhkaa" vastaan.
Amerikka ja sionistihallinto ovat pääpelurit, -
jotka ovat ensinnäkin luoneet nämä terroristiryhmät -
ja myös varustaneet ja rahoittaneet niitä. Nyt nämä maat tajuavat, -
etteivät ne saavuta tavoitteitaan terroristiryhmiä tukemalla.
Ruhani sanoi myös, että sota Syyriassa jatkuu, kunnes militantit -
on saatu häädettyä kaikkialta Syyriasta ja varsinkin Idlibistä.
Turkin presidentti Erdogan -
puolestaan varoitti presidenttien yhteisessä tiedotustilaisuudessa, -
että Turkki ei aio ottaa enää vastaan Syyrian pakolaisia.
Turkilla on 115 kilometriä rajaa Syyrian kanssa, -
ja Syyriassa tapahtuu liikehdintää kohti Turkin rajaa kaiken aikaa.
Koska meillä on pisin raja Syyrian kanssa, -
niin minne ihmiset suuntaavat kulkunsa Idlibistä?
Turkkiin.
Turkissa asuu tällä hetkellä 3,5 miljoonaa Syyrian pakolaista.
Idlibin väkiluku on 3,5 miljoonaa.
Turkilla ei ole resursseja asuttaa vielä toista 3,5 miljoonaa ihmistä.
Meidän on estettävä yhteisten toimenpiteiden avulla -
liikehdintä tältä alueelta.
Ja siksi meidän on onnistuttava terrorisminvastaisessa taistelussa.
Erdogan varoitti, että hyökkäys Idlibiin johtaisi katastrofiin, verilöylyyn -
ja valtavaan humanitaariseen tragediaan.
Kiitos seurasta. Rukoilkaa rauhaa Israelille ja Jerusalemille.
Iloista rosh hashanaa kaikille juutalaisille katselijoille!
Olen Jonathan Hessen. Hyvää illan ja viikon jatkoa! Huomiseen.
Suomennos: Sirpa Bågman